Etter avsløringen sa medforfatter Kjetil Bortelid Mæland at VG-avsløringen gjorde at det er grunn til å stille spørsmål ved om også den anonyme kilden i boka er reell. «Jeg har ikke noen grunn til å tro at han ikke eksisterte, men man må stille spørsmål ved det i lys av det som har kommet frem» sa Mæland. Mæland presiserte at det er analyser av POTs egne bilder som er de bærende bevis i boka. «Det er bildene som er det bærende beviset i boka. Men selvfølgelig, når hovedforfatteren har fått en knekk i sin troverdighet, er det uheldig for boka, og også for Treholt-saken» sa Mæland.